## Plán kontrolnej činnosti na I. polrok 2024

V súlade s ustanovením § 18f ods.1 písm. b/ zákona č. 369/1990 Z. z. o obecnom zriadení v platnom znení predkladám návrh plánu kontrolnej činnosti na I. polrok 2024. Navrhovaný plán zohľadňuje náročnosť kontrolných akcií a rozsah preverovaných dokladov a podkladov jednotlivých previerok.

Kontrolná činnosť sa riadi zákonom č. 357/2015 Z.z. o finančnej kontrole a audite a o zmene a doplnení niektorých zákonov v platnom znení.

Cieľom kontroly je zabezpečiť najmä:

a) dodržiavanie hospodárnosti, efektívnosti, účinnosti a účelnosti pri hospodárení s financiami mesta,

b) do držiavanie rozpočtu mesta,

c) dodržiavanie všeobecne záväzných právnych predpisov,

d) dodržiavanie uzatvorených zmlúv,

e) dodržiavanie podmienok na poskytnutie a použitie verejných financií,

f) správnosť a preukázateľnosť vykonávania finančnej operácie alebo jej časti, spoľahlivosť výkazníctva,

g) ochranu majetku v správe alebo vo vlastníctve mesta,

h) predchádzanie podvodom a nezrovnalostiam.

Plán kontrolnej činnosti na I. polrok 2024 bude priebežne aktualizovaný a dopĺňaný v prípade vznesených požiadaviek a uznesení Mestského zastupiteľstva Šamorín.

1. ***Výkon finančnej kontroly***

1. Vypracovanie stanoviska k záverečnému účtu mesta za rok 2023
2. Kontrola riadnych účtovných závierok mestom založených obchodných

spoločností a rozpočtových organizácií mesta k 31.12.2023

3. Kontrola konsolidovanej účtovnej závierky mesta za rok 2023

4. Vykonávanie  **finančných kontrol v RO a MsÚ** zameraných predovšetkým na dodržiavanie ustanovení zákona č. 369/1990 Zb. o obecnom zriadení,  zákona č. 357/2015 Z.z. o finančnej kontrole a audite a o zmene a doplnení niektorých zákonov, zákona č. 583/2004 o rozpočtových pravidlách v platnom znení.

***II. Výkon pravidelnej následnej kontroly***

1. Kontrola plnenia uznesení mestského zastupiteľstva. Kontrola materiálov pripravených mestskému zastupiteľstvu.

***III. Ostatné kontroly :***

1. Mimoriadne úlohy v zmysle uznesenia MsZ.
2. Kontroly vykonávané z vlastného podnetu na základe poznatkov, o ktorých sa hlavný kontrolór dozvedel pri výkone svojej činnosti

***IV. Príprava a tvorba koncepčných a metodických materiálov***

1. Vypracovanie odborného stanoviska k návrhu rozpočtu mesta Šamorín na roky 2024 – 2026

### Šamorín, 04.12.2023

### Spracoval : Ing. Ján Lelkes

*hlavný kontrolór*

*Plán kontrolnej činnosti na I. polrok 2024*

*Príloha 1.*

*Časový plán kontrolnej činnosti:*

*Január 2024*

*-*  *Vypracovanie odborného stanoviska k návrhu rozpočtu mesta Šamorín na roky 2024 – 2026*

*Február 2024*

*-*  *Kontrola riadnych účtovných závierok rozpočtových organizácií mesta k 31.12.2023*

*- Vypracovanie stanoviska k záverečnému účtu mesta za rok 2023*

*Marec 2024*

*– Kontrola účtovnej závierky AREA ŠAMORÍN, s.r.o. za rok 2023*

*Apríl 2024*

*– Kontrola účtovnej závierky MPBH ŠAMORÍN, s.r.o. za rok 2023*

*Máj 2024*

*– Kontrola konsolidovanej účtovnej závierky Mesta Šamorín za rok 2023*

*Jún 2024*

* *Priebežná kontrola finančného hospodárenia ZŠ Kláštorná rok 2024*
* *Priebežná kontrola finančného hospodárenia ZŠ M. Korvína rok 2024*
* *Priebežná kontrola finančného hospodárenia MsÚ Šamorín rok 2024*
* *Priebežná kontrola finančného hospodárenia MsKS rok 2024*